OM
SWASTIASTU
Kaping ajeng, suksma aturang titiang
majeng ring ugrawakia, duaning sampun micayang galah ring Padewekan titiang.
Majeng ring para panuriksa sané
singgihang titiang,
Ida dane para semeton pemilet pidarta basa Bali sane tresna sihin titiang.
Angayubagia
aturuningang titiang majeng ring Ida Sang Hyang Widhi Wasa, duaning malarapan
sih asung kerta wara nugrahan Ida Sang Hyang Widhi, mawinan titiang pingkalih
ida-dané sida mangguh karahajengan, sida mapadu wedana ring rahinané mangkin.
Gargita dahat manah titiang riantuk kaicénin galah matur amatra,nganinin indik
murdan pidartan titiang mamurda ,“
Ngrajegang Seni Budaya Bali Malarapan
Pesta Kesenian Bali ”.
Inggih Ida-dane
sarengsami sane wangiang titiang
Pesta
Kesenian Bali sampun kamargiang ngawit warsa 1978 lintang, sangkaning pikamkam
ida Profesor Doktor Ida Bagus Mantra, sane sampun newata daweg ida mandeg
Gubernur Bali. Wit punika Pesta Kesenian Baline kamargiang nyabran warsa.
Yening wilangin sane mangkin sampun kalaksanayang kantos ping tigang dasa pitu.
Tetujon Pesta Kesenian Bali dahat mautama kanggen sarana nglestariang,
ngwerdiang miwah ngelimbakang seni budaya baline, duaning seni budaya pinaka
silih tunggil piranti ngrajegang jagat Bali.
Sampun kauningin sareng sami, mungguing kawentenan jagat Baline wiakti
sampun kaloktah kantos kaduranegara indik adat miwah seni-budaya sane kantun
rajeg kantos mangkin sane kadasarin antuk Agama Hindu.
Sajeroning
netenin linggih jagat baline sane nginggilang seni budaya, patut pikayunin
sareng sami mangda setata ngwerdiang kesenian-kesenian sane katamiang olih para
leluhure nguni.Yening dados tunas,sampunang kantos kesenian sane wenten ring
desha-desha ring sejebag jagat Bali wenten sane punah. Napi malih ring aab
jagat sane sampun awor kadi mangkin,
panglimbak budaya sane kaon saking duranegara mangda prasida katepasin.
Ngrajegang seni budaya Bali sekadi seni sastra, seni tari,seni tabuh, seni
rupa,seni padalangan, miwah seni sane tiosan wantah parilaksana sane dahat
utama santukan makeh pisan piteket utawi tuntunan sane sida kapangggih mangda
iraga sareng sami sida maparilaksana rahayu ring jagate.
Sane
mangkin sampun makeh seni budaya Baline keni pikobet miwah panglimbak sane
nenten becik, luirnyane kawentenan seni sakral utawi bebali sane sampun mauwah
dados seni komersial utawi balih-balihan sane tetujonnyane wantah molihang arta
brana. Ring kawentenan basa miwah sastra Bali taler asapunika. Makeh parajana
Bali mangkin nenten uning mabasa Bali, nenten eling malih ring gegendingan Bali,
napimalih jagi nembangang pupuh,kidung miwah kakawin. Punika sami pacang
mawesana kaon, prasida ngawinang taksun seni budaya baline sayan-sayan rered.
Kawentenanne kadi asapunika mangda patut digelis ketepasin mangda seni budaya
baline setata ajeg lestari.
Sapasire ke sane patut
ngelestariang budaya Baline?wantah iraga, iraga sareng sami sane patut
nglestariang seni budaya Baline. Inggih alit-alit miwah para anom-anome sami,
ngiring telebang malajahin seni saking alitmangda ri sampunne anom tur duur prasida
nyihnayang kawagedan seni anggen piranti nglestariang miwah ngelimbakang seni
budaya Baline. Seni budaya Baline nenten sida kapasahang ring kawentenan jagat
miwah parajana Baline sane kantos mangkin kantun kukuh ngamargiang swagina ring bagaian pertanian,
nginggilang dharma pamaculan. Kawentenan subak pinaka silih tunggil warisan
budaya sampun macihna, parajana Bali taler ngamargiang indike punika ngawinang
pidabdab kerta masa utawi “pola tanam” ri kala makarya ring bangkete kantos
mangkin mamargi becik. Saking kertamasane mamargi becik kapungkur wekas, parajana Baline sida mangguh kerta masa, masa
sane kerta, gemah ripah lohjinawi, “menuju kesejahtraan semesta”. Yening sampun
masane kerta, pidabdab nglestariang miwah nglimbakang seni budaya Bali pastika
sayan nincap ngawinang seni budaya Baline sayan mataksu. Seni nenten mataksu
waluya raga tanpa jiwa.
Ida-dane sareng sami
sane wang titiang
Utsaha
sane sampun kamargiang antuk nayakaraja utawi guru wisesa ringBali mangda
prasida nincapang kawentenan keseniane punika sampun kacihnayang ring Pesta
Kesenian Baline.Elingang Pesta kesenian
baline punika boya ja druen nayaka praja kewanten pangremba karya kewanten.
Pesta Kesenian Bali Baline wantah druen iraga sareng sami. Punika mawinan sareng sami patut mikayunin
miwah ngremba mangda pamargin pesta kesenian Baline sayan mecikang ka pungkur
wekas santukan kantun wenten pakrimik wargi sane maosang pamargin pesta
kesenian baline sekadi pasar malam, wenten taler ngamaosang pamargine sampun
sayan ngwanehin, kadi mangkine kabaos monoton. Mapaiketan ring indike punika,
wenten amatra sane sida aturang titiang pinaka jagra winungu, waluya padewekan
titiange sakadi nasikin segara. Banget pinunas titiang, ring genah pesta
kesenian Bali kalaksanayang, irika ring Taman Budaya, mangda sane kapamerang
yukti-yukti karya seni linuih. Sampunang mamerang barang-barang sane nenten
mapaiketan ring indik seni budaya. Mangda nenten kaboas monoton, Tim curator
sane nureksa kesenian sane kapamerang miwah kasolahang ring pesta kesenian Bali
mangda yukti-yukti milih tur nitenin kesenian sane becik miwah sane arang polih
masolah ring pesta kesenian Balinne. Yening sampun seniman utawi sekaa kesenian
sane masolah nyabran warsa matiosan
sinah-sesolahanyane nenten pacang ngwanehin. Icenin galh para senimanne
tiosan mangda polih nyihnayang kawagedannyane ring sajeroning seni soang-soang.
Dumugi sangkaning sami pada polih nyihnayang kawagedannyane,para senimanne
egar raris nuntun para yowanane mangda
sayan oneng malajah masolah, nabuh,nyastra, miwah malajahin seni budaya Bali
sane tiosan.
Ingih
Ida-dane sareng sami, punika mawinan titian purung nguningayang atur, Pesta
Kesenian Baline wantah silih tunggil piranti anggen ngrajegang seni budaya
Bali. Yening sampun seni budaya Baline rajeg, napi malih ring masane sampun
nincap ring kerta masa, pastika sampun
taksun seni miwah jagat Baline sayan
dumilah mangda sukanikang rat.
Inggih,
Ida-dane sareng sami, uytamannyane para yohana sane kusumayang titiang.
Sane mangkin
cutetang titiang daging pidartan titiang puniki:
1. Yening
sampun masane kerta pastika pidabdab nglestariang miwah ngelimbakang seni
budaya Bali pastika sayan nincap ngawi seni budaya Baline sayan mataksu.
2. Pesta
kesenian bali silih tunggil piranti anggen ngrajegang seni Budaya Bali. Yening
sampun seni budaya Baline ajeg pastika taksun jagat baline sayan dumilah.
Sadurung
titiang puputang pidarta puniki, idayang piragiang miwah kayunin tembang
puniki:
NGIRING SARENG-SARENG
JAGA
LAN LESTARIANG
NGIRING
SARENG-SARENG
NGRAJEGANG
SENI LAN BUDAYA
Inggih,asapunika titiang
prasida maatur-atur ring galahé sané becik puniki. Matur suksma majeng ring
uratian idadané, menawi wénten basa basitha nénten manut ring manah soang-soang, lugrahang
titiang nunas geng rena sinampura. Maka wasananing atur, puput titiang antuk
paramasantih.
OM
SANTIH SANTIH SANTIH OM
afr_Latn sun_Latn ban_Latn ban_Latn ban_Latn ban_Latn ban_Latn ceb_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn zsm_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn zsm_Latn ban_Latn ban_Latn ban_Latn ban_Latn ban_Latn ban_Latn ace_Latn ban_Latn sun_Latn ban_Latn tsn_Latn ban_Latn ban_Latn ban_Latn ban_Latn ban_Latn war_Latn afr_Latn hat_Latn